આયુર્વેદિક ગર્ભસંસ્કાર વિશિષ્ટ પ્રતિભાશાળી બાળકોને જન્મ આપવાનું વિજ્ઞાન છે. આજના સમયમાં પણ અભિમન્યુ, શિવાજી કે સ્વામી વિવેકાનંદ જેવાં બાળકો આવી રહ્યા છે. ગર્ભ સંસ્કાર એટલે બાળકમાં વિશેષ સદગુણો આવે એની તૈયારી. બાળકના જન્મ પહેલાં ગર્ભાધાન પૂર્વેથી લઈને, સગર્ભાવસ્થા અને પ્રસૂતિ પછી માતા અને શિશુની સંભાળ આ બધું આયુર્વેદિક ગર્ભ સંસ્કારમાં સમાવિષ્ટ છે. પતિ-પત્નીનું પંચકર્મ દ્વારા શુદ્ધિકરણ થયા પછી સ્ત્રીબીજ અને પુરુષબીજની સારી ગુણવત્તા માટે આયુર્વેદિક ઔષધિઓ, યોગ, ધ્યાન દ્વારા શારીરિક માનસિક સંતુલિત અવસ્થામાં યોગ્ય નિર્દેશાનુસાર ગર્ભાધાન કરાય છે. મનુષ્ય શરીરમાં સાત ઉર્જા કેન્દ્રો હોય છે જે શુદ્ધ ઉર્જાને ગ્રહણ કરવાનું અને અશુદ્ધ ઊર્જાને બહાર કાઢવાનું કાર્ય કરે છે. સગર્ભાવસ્થામાં શિશુના શરીરમાં જીવનો પ્રવેશ તાલુ ભાગથી થાય છે. આ સમયે કુંડલિની શક્તિ બધાં ચક્રોને ઊર્જાન્વિત કરે છે અને નીચે ત્રિકોણાકાર અસ્થિમાં સ્થિત થાય છે. માતાને સૌ પ્રથમ સગર્ભાવસ્થાની જાણ થાય ત્યારે જો માતાનો પહેલો વિચાર નકારાત્મક હોય કે આ સમયે ક્યાં હું પ્રેગ્નન્ટ થઈ! હજી તો આ કામ બાકી છે, ઘરનું ઘર કરવાનું બાકી છે, જોબ કરવી છે, વગેરે. માતાને સગર્ભાવસ્થાની જાણ થાય ત્યારે કોઇપણ નકારાત્મક વિચાર આવે તો આવનાર શિશુના વિશુદ્ધિ ચક્ર(ગળા પાસે આવેલ)ને અસર કરે છે અને એ બાળક તેનાં જીવનમાં અસફળ રહે છે. પંચકર્મ અને ધ્યાન યોગથી ચક્રો સંતુલિત રહે છે, આભામંડળ (અઞછઅ) શુદ્ધ થાય છે પરિણામે શરીર અને મન સ્વસ્થ થાય છે. એક પવિત્ર આભામંડળમાં પુણ્યાત્માને વિશિષ્ટ પદ્ધતિથી આમંત્રિત કરવામાં આવે એ બાળકો સ્વસ્થ, મેઘાવી, સફળ, આંતરિક સુઝબુઝવાળા અને સંવેદનશીલ હોય છે.